| Medaljeoversikt |
| --- |
| Friidrett: |
| Konkurrerte for KyprosKypros Kypros |
| Friidrett Balkanmesterskapet i friidrett innendørs |
| Bronse | Istanbul 2018 |  800 m |
| Sølv | Beograd 2017 |  800 m |
| Friidrett Det europeiske småstatsmesterskapet i friidrett |
| Gull | Schaan 2018 |  800 m  |
| Bronse | Marsa 2016 |  800 m  |
| Friidrett De europeiske småstatslekene |
| Gull | Serravalle 2017 |  800 m |
| Sølv | Serravalle 2017 |  1500 m |
| Sølv | Serravalle 2017 |  4x400 m |
| Sølv | Luxembourg 2013 |  1500 m |
| Friidrett Lag-EM i friidrett (Second League) |
| Bronse | Stara Zagora 2015 |  800 m |
| Sølv | Stara Zagora 2015 |  1500 m |
| Sølv | Kaunas 2013 |  800 m |
| Bronse | Kaunas 2013 |  1500 m |
| Friidrett Lag-EM i friidrett (Third League) |
| Sølv | Tbilisi 2014 |  800 m |

**Natalia Evangelidou** (født 10. mars 1991) er en kypriotisksk friidrettsutøver som konkurrerer i mellomdistanseløp. Hennes fremste internasjonale meritter er gull på 800 meter ved De europeiske småstatslekene 2017 og Det europeiske småstatsmesterskapet i friidrett 2018, og sølv på 800 meter under Balkanmesterskapet i friidrett innendørs 2017.

Idrettskarriere
---------------

2011-12
Kountouri kom på andreplass på 800 og 1500 meter under det kypriotiske mesterskapet i friidrett 2011.

2013
Hun vant 800 meter under det greske mesterskapet i februar 2013, og deltok i De europeiske småstatslekene 2013, der hun fikk sølv på 1500 meter, bak Martine Nobili, og kom på fjerdeplass på 800 meter. Hun deltok også på 4 x 400 meter stafett, men der ble Kypros diskvalifisert.

Kypros deltok i Second League under Lag-EM i friidrett 2013, og Evangelidou kom der på andreplass på 800 meter og tredjeplass på 1500 meter. På 4 x 400 meter stafett kom de på sjuendeplass. I U23-EM i friidrett 2013 deltok hun på 800 meter, men ble slått ut i innledningsheatet med åttende beste tid. I juli deltok hun i det greske mesterskapet i friidrett, og vant der 1500 meter. Hun deltok også i Jeux de la Francophonie 2013, der hun fikk 13. beste tid i innledningsheatene, og nådde ikke finalen. 

2014
Hun vant 800 og 1500 meter i det greske innendørsmesterskapet i 2014. I Balkanmesterskapet i friidrett innendørs 2014 kom hun på sjetteplass på 1500 meter. 

Kypros deltok i Third League under Lag-EM i friidrett 2013, og Evangelidou deltok der på 800 og 1500 meter. På 800 meter fikk hun sølv, bak Luiza Gega, og på 1500 meter løp hun inn til fjerdeplass. I Samveldelekene 2014 deltok hun også på 800 og 1500 meter, og ble slått ut i innledningsheatet på begge distansene. 

2015
Balkanmesterskapet i friidrett innendørs 2015 ble arrangert i Istanbul, og Evangelidou kom der på sjetteplass på 1500 meter. I Lag-EM i friidrett deltok Kypros i Second League dette året, og kom der på andreplass på 1500 meter og tredjeplass på 800 meter. Hun deltok i Sommeruniversiaden 2015 i Sør-Korea, men ble der slått ut i semifinalen på 800 meter. I juli deltok hun i det greske mesterskapet i friidrett, og vant der 1500 meter.

2016
Det europeiske småstatsmesterskapet i friidrett 2016 ble arrangert i Marsa på Malta, og Evangelidou kom på tredjeplass på 800 meter. Hun ble kypriotisk mester på 800 og 1500 meter, og kvalifiserte seg til å delta på 800 meter under EM i friidrett 2016, der hun ble slått ut i semifinalen med 24. beste tid. Hun satte personlig rekord på 800 meter med 2:02,10 i Oordegem i mai og på 1500 meter med 4:11,28 i Kessel-Lo i juli denne sesongen.

2017
Evangelidou satte nasjonal rekord på 800 meter innendørs under Balkanmesterskapet i friidrett innendørs 2017, med tiden 2:06,52. Dette holdt til andreplass, kun slått av  I EM i friidrett innendørs 2017 deltok hun på 1500 meter, og ble slått ut i innledningsheatet. 

Hun fikk tre medaljer i De europeiske småstatslekene 2017. Individuelt vant hun 800 meter, og hun fikk sølv på 1500 meter bak Charline Mathias fra Luxembourg. I tillegg fikk Kypros sølv på 4 x 400 meter stafett. Hun ble kypriotisk mester på 800 og 1500 meter i juni, og forsvarte med det titlene sine fra 2016. I Lag-EM i friidrett 2017 deltok Kypros i Second League, og hun kom der på fjerdeplass på 800 og 1500 meter, og Kypros kom på femteplass på 4 x 400 meter med Evangelidou på laget. 

I Sommeruniversiaden 2017 kom hun på sjetteplass på 1500 meter, men ble slått ut i semifinalen på 800 meter.

2018
Hun kom på femteplass på 3000 meter i det greske mesterskapet innendørs, og tredjeplass på 1500 meter i Balkanmesterskapet i friidrett innendørs 2018. Under AIT International Grand Prix i Irland satte hun personlig rekord på 1500 meter innendørs, med tiden 4:14,62.

Utendørs deltok hun i Samveldelekene 2018, men ble der slått ut i innledningsheatet på 800 og 1500 meter, men satte ny personlig rekord på begge distanser med hhv 2:01,77 og 4:10,98. Hun deltok i Det europeiske småstatsmesterskapet i friidrett 2018, og vant der 800 meter, nesten seks sekunder foran Olesea Smovjenco.

Referanser
----------

1. ↑   World Athletics Database, World Athletics utøver-ID 296746[Hentet fra Wikidata]
2. 1 2 3 4 5 6 7  IAAF - *Natalia Evangelidou - Results*, besøkt 21. juni 2018.
3. ↑  Luxembourg 2013 - *1500m, Women - Final* Arkivert 26. juni 2018 hos Wayback Machine. besøkt 21. juni 2018.
4. ↑  Luxembourg 2013 - *800m, Women - Final* Arkivert 23. juni 2018 hos Wayback Machine. besøkt 21. juni 2018.
5. ↑  Luxembourg 2013 - *4x400m, Women - Final* Arkivert 1. juli 2018 hos Wayback Machine. besøkt 21. juni 2018.
6. ↑  European Athletics - *European Athletics Team Championships Second League - Kaunas 2013*, besøkt 21. juni 2018.
7. ↑  European Athletics - *European Athletics Team Championships Third League - Tbilisi 2014*, besøkt 22. juni 2018.
8. ↑  Balkan Athletics - *22nd Balkan Indoor Championships 2017 Belgrade, SRB*, besøkt 22. juni 2018.
9. ↑  CSSE 2018 - *Live Results* Arkivert 23. juni 2018 hos Wayback Machine. besøkt 18. juni 2018.

Eksterne lenker
---------------

* (en) Natalia Evangelidou – Commonwealth Games Federation Rediger på Wikidata

* (en) Natalia Evangelidou – World Athletics Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |